NASTAVA 3.B SRIJEDA 06.05.

**MATEMATIKA**

I dalje vježbamo dijeljenje.

Svi riješiti u RB 106. str. i ZZ 86. i 87. str.

Mnogi mi šaljete svoje zadatke i vidim da ste uredni, točni i dosta brzi.

Nastavi s vježbom i dalje.

Bravo za sve vrijedne!

**HRVATSKI JEZIK**

**NASTAVNA JEDINICA: Kratice – obrada**

Dragi moji učenici, stiglo nam je jedno pismo. Pročitajte ga.

**Dragi pr!**

**U. sam dr. ra. Danas je u š. bilo iz. Čitali smo p., slikali p. Mnogo smo nauč. Vr. je bilo lp pa smo iš. na i. Jed. ček s. Sad žur. Idem u trgovinu po 1 k kruha, 2 l mlijeka i 100 g č.**

 **Pozdrav, Tin**

Jeste li razumjeli što nam je Tin želio reći? Zašto niste?

Pogledajte još jednom Tinovo pismo. Vidimo da je Tin mnoge riječi kratio. Je li Tin to dobro napravio? Jesu li nama njegove kratice jasne?

Pročitajte kako je pismo trebalo izgledati.

 **Dragi prijatelji!**

**Uč. sam drugog r. Danas je u šk. bilo izvrsno. Čitali smo pjesmu, slikali proljeće itd. Mnogo smo naučili. Vrijeme je bilo lijepo pa smo išli na igralište. Jedva čekam sutra. Sad žurim. Idem u trgovinu po 1 kg kruha, 2 l mlijeka i 100 g čokolade.**

**Pozdrav, Tin**

Je li vam pismo ipak razumljivije iako su i sada mnoge riječi skraćene?

Otvorite čitanku na str. 132.

Pročitajte poruke.

Jesu li vam ove poruke potpuno jasne? Zašto? Umjesto kojih je riječi mama upotrijebila kratice? Što stavljamo iza kratica? Stavljamo li točku i iza oznaka mjernih jedinica (kg, l, dag)?

Otvori pisanku i zapiši sljedeće:

 Kratice

**KRATICE** su skraćene riječi.

**OPĆE KRATICE** pišu se s točkom na kraju.

**OZNAKE ZA MJERNE JEDINICE I NOVČANE JEDINICE** pišu se bez točke.

OPĆE KRATICE ( s točkom na kraju)

itd. – i tako dalje šk. - škola

npr. – na primjer r. - razred

tj. – to jest uč. - učenik

ul. – ulica str. - stranica

g. – godina

OZNAKA ZA MJERNE I NOVČANE JEDINICE ( bez točke na kraju)

h – sat m - metar

min – minuta dm - decimetar

l – litra cm - centimetar

dl – decilitar km - kilometar

kg – kilogram kn - kuna

dag – dekagram lp - lipa

g – gram

**Čitanka str. 112.**

U pisanku točno prepiši rečenice iz plavog prozorčića (pčelica). U rečenicama istaknute riječi napiši pomoću kratica.

**TZK**

Tjelesni gledaj i vježbaj uz školu na trećem, ili sam osmisli vježbe koje će te veseliti i dobro razgibati.

**VJERONAUK**
Poslano mailom

**ENGLESKI JEZIK**

Poslano mailom